ועדת הכלכלה, כנסת 16, פרוטוקול מספר 569, 2005-12-19 13:30

אמנון כהן: אני מבקש לפתוח את ישיבת ועדת הכלכלה.

אמנון כהן: על סדר היום תקנות המועצה לענף הלול (כללים בדבר מכסות לייצור ביצי מאכל לשיווק בשנת 2006), התשס"ו-2005.

אמנון כהן: מי יציג את התקנות?

אפרת ורד: אני מהלשכה המשפטית במשרד החקלאות ופיתוח הכפר.

אפרת ורד: באופן כללי, נוסח התקנות זהה לנוסח הקודם.

אפרת ורד: השינוי מופיע בתקנה 5, לגבי מקום הגידול.

אפרת ורד: תקנה 5 – מקום הגידול "(א) לא ייצר בעל מכסה את מכסתו מחוץ ללול הבסיס (להלן – לול חלופי), אלא אם כן התקיימו על התנאים האלה:

אפרת ורד: אני מהלשכה המשפטית במשרד החקלאות ופיתוח הכפר.

אפרת ורד: באופן כללי, נוסח התקנות זהה לנוסח הקודם.

אפרת ורד: השינוי מופיע בתקנה 5, לגבי מקום הגידול.

אפרת ורד: תקנה 5 – מקום הגידול "(א) לא ייצר בעל מכסה את מכסתו מחוץ ללול הבסיס (להלן – לול חלופי), אלא אם כן התקיימו על התנאים האלה: (2) הלול החלופי מצוי במשק של בעל מכסה אחר; (3) בעל המכסה מייצר את מלוא מכסתו בלול החלופי.

אפרת ורד: אני מהלשכה המשפטית במשרד החקלאות ופיתוח הכפר.

אפרת ורד: באופן כללי, נוסח התקנות זהה לנוסח הקודם.

אפרת ורד: השינוי מופיע בתקנה 5, לגבי מקום הגידול.

אפרת ורד: תקנה 5 – מקום הגידול "(א) לא ייצר בעל מכסה את מכסתו מחוץ ללול הבסיס (להלן – לול חלופי), אלא אם כן התקיימו על התנאים האלה: (2) הלול החלופי מצוי במשק של בעל מכסה אחר; (3) בעל המכסה מייצר את מלוא מכסתו בלול החלופי.

שלום שמחון: מה שיניתם כאן לעומת השנה שעברה?

אפרת ורד: קודם כול, לגבי ההודעה – בזמנו זה היה 60 ימים מיום שהודיעו לו על המכסה, ועכשיו מאפשרים לו בכל שנה ושנה 10 ימים לפני מועד קבלת העופות.

אפרת ורד: לגבי המכסה בלול החלופי - - -

שלום שמחון: הלול החלופי נמצא מחוץ לישוב?

אפרת ורד: כן, הלול החלופי נמצא מחוץ לישוב.

אפרת ורד: לול בסיס זה במשק, או במשק אחר בתחום אותו ישוב.

אבשלום וילן: כתוב: "הלול החלופי מצוי במשק של בעל מכסה אחר".

אפרת ורד: נכון, אבל אומרים: "לא ייצר בעל מכסה את מכסתו מחוץ ללול הבסיס", ובהגדרות "לול הבסיס" זה "לול המצוי במשקו של בעל מכסה במען הרשום שלו או במשק אחר שבתחום אותו ישוב".

אמנון כהן: לא הבנתי את תקנה 5(א)(2): "הלול החלופי מצוי במשק של בעל מכסה אחר".

לאה ורון: למה בהגדרות מצאתם לנכון לכתוב "לול הבסיס" ובתקנות אתם משתמשים במונח "לול חלופי"?

אפרת ורד: בתקנה 5(א)(2) הכוונה: לא בלול פרטיזני כלשהו.

אפרת ורד: אנחנו יודעים שהלול הזה קיים.

אמנון כהן: אם למשה יש לול משלו ויש לו מכסה.

אמנון כהן: מה זה "לול חלופי המצוי במשק של בעל מכסה אחר"?

אמנון כהן: למשה יש עוד לול?

אפרת ורד: לא.

אפרת ורד: מי שמשה מייצר אצלו הוא גם בעל מכסה.

אפרת ורד: לא מדובר בלול פרטיזני שנמצא במקום כלשהו מבלי שנדע מי בעל המכסה, בלי שיש לנו פיקוח.

שמואל לויט: למגדל יש שלוש אפשרויות: 1) לגדל בלול שלו – זאת אופציה נפוצה;

אתי בנדלר: בלול שלו ובמשק שלו.

אתי בנדלר: זה לא כל-כך ברור, כי אולי יש לו לול שלו מחוץ למשק.

שמואל לויט: 2) לגדל מכסה בלול, ביחד או בלי כל קשר לבעל מכסה אחר, באותו מושב.

שמואל לויט: לול בסיס זה לגדל את המכסה אצל בעל מכסה אחר באותו מושב; 3) לגדל בלול מחוץ למושב, ואז תחול הורדה של 10% במכסה, אלא אם ההסכם נקשר עוד לפני התאריך שנקבע בתקנות (פברואר 2005), שאז לא יורדים 10%.

אפרת ורד: לגבי הגדרת "לול הבסיס", השאלה שלך, עוד בתקנות הקודמות זה קיבל את אישור ועדת הכלכלה ועבר אישור נוסח במשרד המשפטים.

שלום שמחון: לכמה מגדלים הורדתם 10% מהמכסה?

דוד שלום: ל-20 מגדלים.

שלום שמחון: בשביל מה צריך את זה?

דוד שלום: כדי לעצור את התהליך ואת המגמה.

אמנון כהן: מתי מורידים 10%?

שמואל לויט: רק אם זה לול מחוץ למושב.

לאה ורון: מה ההיגיון בהפחתת המכסה ב-10% כאשר מגדלים במושב אחר?

אפרת ורד: הייצור בלול חלופי חריג לייצור של בעל המכסה ואין לנו כוונה לעודד את זה.

איציק בן דוד: אנחנו רוצים למנוע רנטה.

איציק בן דוד: מישהו קיבל מכסה מהמדינה וחייב לייצר אותה, ובמקום זה העביר את הזכות שלו ללולן אחר.

שלום שמחון: למה לא לקבוע כאן 20%?

איציק בן דוד: המשפטנים הגיעו למסקנה שבשלב ראשון יש לקבוע הפחתת 10% מהמכסה.

לאה ורון: זה עניין ערכי, לא משפטי.

אמנון כהן: אבל יתכן שהיום אני לא יכול לעבוד בלול ומעביר את המכסה שלי למישהו אחר.

איציק בן דוד: זה יתכן, ואז אתה מעביר את המכסה למגדל אחר ומקבל ממנו רנטה עבור המכסה שקיבלת מהמדינה.

אמנון כהן: יתכן דבר כזה?

אפרת ורד: כן, אבל זה לא המצב הרגיל.

אפרת ורד: יתכן שהמגדל לא יכול לגדל במועד מסוים, אבל אם הוא לא יכול בכלל אז לא הגיוני שהוא ירצה לקבל מכסת גידול.

אמנון כהן: כדי לקבל אחוזים על מתן המכסה למגדל אחר.

אפרת ורד: לא זאת היתה מטרת החוק.

אמנון כהן: מי שעובד בענף – שיבושם לו, אבל לא נאפשר ללולנים למכור את המכסה שלהם.

אמנון כהן: התקנה הזאת פותרת את הבעיה?

אפרת ורד: כן.

שלום שמחון: אתה אומר למעשה שצריך להשמיט לגמרי את הלול החלופי.

אמנון כהן: לא כך אני אומר.

אמנון כהן: אני אומר שאם מישהו אכן עוסק בזה מה טוב, אבל אם מישהו רוצה רק לקבל את המכסה ולהעביר אותה לחברו - - -

שלום שמחון: זה מה שקורה בפועל.

אמנון כהן: זה לא טוב.

אבשלום וילן: חבר הכנסת אמנון כהן בעד 90% קנס.

אפרת ורד: אבל עדיין יתכן שקרה אירוע לא בשליטתך, אתה בסך הכול בעל מכסה שכן רוצה לייצר.

שלום שמחון: אם נשמיט מכאן את הלול החלופי, כלומר יוכלו לגדל רק בתוך המושב, האם תוכלו להתמודד עם זה משפטית?

אפרת ורד: מה עם מקרים חריגים, כמו למשל כשאירעה שרפה בלול?

אמנון כהן: נכתוב: "למעט מקרים חריגים".

שלום שמחון: אני לא בטוח שאתם יכולים להתמודד משפטית עם הורדת האופציה לגדל בלול חלופי.

איציק בן דוד: יש תקדים כזה בהרבה מאוד לולים היום, לכן יהיה קושי גדול להתמודד עם זה.

לאה ורון: תהיה בעיה משפטית.

4414: אם יבטיחו לנו תכנון ל-5-7 שנים נוספות אפשר היה להתמודד עם זה משפטית, כי יש אופציה אחרת, של קנייה במקום לגדל בלול חלופי בשותפות.

שלום שמחון: אולי זה יאפשר את הקנייה.

תומס מנור: חלק מאתנו היו בוודאי שמחים לאופציה הזאת, אבל המשפטנים חשבו - - -

אתי בנדלר: אתה עונה כמשפטן.

תומס מנור: מאחר ולאורך שנים התאפשר גידול מחוץ למשק, בשל כל מיני סיבות – יש אנשים שהלול שלהם לא כשיר, יש כאלה שהלול מיושן, ויש כאלה שאכן לא מגדלים והעבירו את המכסה למקומות אחרים.

שלום שמחון: אין בעיה, תגיד שיש אפשרות כזאת למי שהתקשר בעבר.

תומס מנור: יש אנשים שמגדלים בשותפויות מחוץ למשק שלהם, כלומר אוספים כמה מגדלים.

תומס מנור: זה התאפשר מבחינה חוקית בעבר.

תומס מנור: אם היום נאסור באופן גורף יהיה קשה מאוד להתמודד עם זה.

תומס מנור: נכון שאפשר היה במקום 10% לקבוע הפחתה של 15% או 17% או 20% מהמכסה, זה כבר עניין של מידה, איפה אנחנו מעבירים קו שמעבר לו נוצרת חוסר סבירות.

שלום שמחון: אתה אומר למעשה שאנחנו יושבים כאן, חבר הכנסת אמנון כהן ואני הגענו במיוחד, כדי לאשר את המשך הפרנסה של גליקסמן ולסר?

שלום שמחון: בעצם לצורך זה באנו לכאן היום?

תומס מנור: לא.

תומס מנור: לדעתי ההסדר הזה עצר את התופעה הזאת, שהלכה והתעצמה.

שלום שמחון: 10% לא עוצר כלום.

תומס מנור: בשנה האחרונה לא נוספו שותפויות חדשות, אז קודם כול עצרת את החדשים.

תומס מנור: קיבלת את המצב הקיים.

תומס מנור: אתה רוצה גם לקזז את המצב הקיים – בסדר.

תומס מנור: צריך לעשות את זה בצורה חוקית.

שלום שמחון: אני מציע לקבוע כאן הפחתה של 40% מהמכסה, או לחלופין להוריד את האופציה של לול חלופי.

אסף מאיר: לדעתנו הפחתה של 10% מהמכסה, על אף שיש לה היבטים חיוביים, עדיין בעייתית.

אסף מאיר: צריך להבין שהנוהל בשוק כזה, שיש לולנים גדולים שמגדלים בגידול משותף.

אסף מאיר: כל עוד אין הסדרה לאפשרות של אותם לולנים לרכוש מכסות, הפחתה של 10% מהמכסה מהווה פגיעה.

אסף מאיר: אני לא בטוח שיש מקום לפגוע בכלל על-ידי הפחתת מכסות.

אתי בנדלר: כלומר, אתם מתנגדים אפילו ל-10%.

אסף מאיר: אני בדילמה, כי אני מבין שיש לכך השלכות לשני הכיוונים.

שלום שמחון: אפשר לוותר על הלול החלופי למשל?

אסף מאיר: זה בעייתי כמובן.

אסף מאיר: השאלה אם הפחתת המכסה ב-10% תגרום לכך שייפגעו גליקסמן ולסר.

אתי בנדלר: זה לא חל על התקשרויות קודמות, אלא רק על התקשרויות חדשות.

אסף מאיר: אם זה חל רק על התקשרויות קודמות אז אני לא מתנגד לתקנה.

שלום שמחון: תוכל להשיג את המטרה שלך באחת משתי דרכים: או באמצעות ביטול האפשרות ללול חלופי, או באמצעות הפחתה דרסטית במכסה, של 40%.

שלום שמחון: כך תתחיל להניע מהלך של רכישת מכסות ואז או שלסר וגליקסמן ייקנו את המכסות, או שייקנו אותן מגדלים אחרים קטנים שיצמחו ממיליון ל-1.5 מיליון, או מחצי מיליון למיליון.

שלום שמחון: תוכל להגיע אליה גם מבלי להגן על גליקסמן ולסר.

שלום שמחון: עליך רק להחליט האם זה הכלי להגיע אליה.

אסף מאיר: השאלה אם אתה הולך אחורה או לא.

אפרת ורד: בעבר לא היתה אפשרות לגדל בלול חלופי ובכל זאת התופעה הזאת היתה קיימת.

שלום שמחון: אז לא היתה בעיה.

איציק בן דוד: יש לנו כוונה לגרום להפסקת התופעה של גידול משותף.

איציק בן דוד: דרך קביעת סדרי עדיפויות לרכישת מכסות לגרום לכך שלולים כמו זה של גליקסמן ירכשו את המכסות.

שלום שמחון: אם זה לא מסבך אתכם משפטית ניתן להוריד את האפשרות לגדל בלול חלופי או לקבוע הפחתה בשיעור גבוה.

איציק בן דוד: אנחנו רוצים לעשות את זה בצורה מוסכמת בעתיד.

איציק בן דוד: בשלב זה, בשנה הנוכחית, נלך במהלך הזה.

אפרת ורד: "תקנות המועצה לענף הלול (כללים בדבר מכסות לייצור ביצי מאכל לשיווק בשנת 2006), התשס"ו-2005 בתוקף סמכותי לפי סעיפים 31 ו-53 לחוק המועצה לענף הלול (ייצור ושיווק), התשכ"ד-1963 (להלן – החוק), לאחר התייעצות עם המועצה ובאישור ועדת הכלכלה של הכנסת לפי סעיף 21א לחוק-יסוד: הכנסת, וסעיף 2(ב) לחוק העונשין, התשל"ז-1977, אני מתקין תקנות אלה: תקנה 1 – הגדרות בתקנות אלה – "אפרוחות" – אפרוחים משעת בקיעתם מהביצה עד גיל שבעה ימים; "בעל מכסה" – מי שנקבעה לו מכסה לשנת התכנון לפי תקנות אלה; "המועצה" – המועצה לענף הלול שהוקמה על-פי סעיף 2 לחוק; "כללי 2005" – תקנות המועצה לענף הלול (כללים בדבר מכסות לייצור ביצי מאכל לשיווק בשנת 2005), התשס"ה-2005; "להקה" – מטילות בגיל אחד שמחזיק מגדל; "לול הבסיס" – לול המצוי במשקו של בעל מכסה במען הרשום שלו או במשק אחר שבתחום אותו ישוב; "מגדל פרגיות" – אדם העוסק בגידול פרגיות; "מטילות" – תרנגולות שגילן עולה על חמישה חודשים; "עופות להטלה" – מטילות, פרגיות ואפרוחות; "פרגית" – תרנגולת בגיל שעד חמישה חודשים; "שנת התכנון" – שנת 2006.

אפרת ורד: "

אמנון כהן: יש למישהו הערות לתקנת ההגדרות?

אמנון כהן: אם לא, אנחנו מאשרים את תקנה 1.

אפרת ורד: תקנה 2 – מכסה ארצית "גודל משק הלול לייצור ביצי מאכל לשיווק בהיקף ארצי בשנת התכנון, יהיה גידול מטילות לייצור 1,671,000,000 ביצי מאכל לשיווק (להלן – המכסה הארצית).

אפרת ורד: "

אמנון כהן: איך הגעתם למספר הזה?

שמואל לויט: זה קבוע כבר כמה שנים.

אמנון כהן: האוכלוסייה לא גדלה?

איציק בן דוד: יש ירידה בצריכה לנפש ואנחנו רואים שהמכסה הזאת תואמת את הביקושים.

איציק בן דוד: אין עודפים ואם יש חוסרים הם בשוליים.

אתי בנדלר: אין עודפים?

אתי בנדלר: היו על זה הרבה דיונים בשנה שעברה, והוגשו הצעות חוק.

אתי בנדלר: הסתבר שכן יש עודפים ושאלו מה עושים עם העודפים.

איציק בן דוד: עכשיו, כאשר שולטים טוב בהרבה על מעבר ביצים, במיוחד מיהודה ושומרון, אנחנו עדים מדי שנה אפילו לייבוא מסוים של ביצים בפסח.

אמנון כהן: יש הערות לתקנה 2?

אמנון כהן: אם לא, תקנה 2 מאושרת.

אפרת ורד: תקנה 3 – קביעת מכסות אישיות

אפרת ורד: תקנה 3 – קביעת מכסות אישיות

אמנון כהן: תקנה 3 מאושרת.

אפרת ורד: תקנה 4 – מכסה אישית "לכל מגדל תיקבע מכסה אישית לייצור ביצי מאכל לשיווק בשנת התכנון, שתהיה שווה למכסה האישית לייצור ביצי מאכל לשיווק שנקבעה לו לשנת 2005.

אפרת ורד: "

אמנון כהן: איך נקבעת המכסה האישית?

אמנון כהן: לפי גודל הלול?

אמנון כהן: לפי כמות העופות?

אמנון כהן: כמות האפרוחים?

שמואל לויט: זה נקבע לפי השנה הקודמת.

אתי בנדלר: במשך כמה שנים כבר זה הולך על-פי שנה קודמת?

אתי בנדלר: כל שנה מאשרים שזה יהיה כמו בשנה הקודמת.

אמנון כהן: ומי שהכניס טכנולוגיה חדשה והגדיל את הלול?

שמואל לויט: זכותו לקנות מבעל מכסה אחר עוד מכסה.

אמנון כהן: למה כך ולא ישירות?

שמואל לויט: בשוק הכמות סגורה ואנחנו לא רוצים ליצור עודפים.

שמואל לויט: לא מגדילים את הכמות שבמכסה הכללית.

שמואל לויט: לכן, אם מישהו רוצה לגדול הוא מתכבד לקנות מכסה של מישהו אחר.

אמנון כהן: אם יש לו 100 עופות ומכניס מכשור חדש ללול, טכנולוגיה חדשה, כדי שיוכל לגדל מכסה פי חמש.

אמנון כהן: מה עליו לעשות?

שלום שמחון: הוא צריך לקנות מכסה ולהגיד ממי הוא מוריד.

שלום שמחון: אחרת הוא מגדיל את הכמות ויוצר עודפים.

אמנון כהן: השאלה למה בסוף השנה לא חוזר הכול לקופה רגילה ומשם תצא מכסה חדשה.

אמנון כהן: למה צריך כל פעם ללכת על-פי מה שהיה בשנה הקודמת?

אמנון כהן: אם מישהו מזדקן ומפסיק להתעסק בזה, כל הזמן הוא מוכר את המכסה שלו.

אתי בנדלר: ולעומת זה אם מישהו חדש רוצה לגדל ביצים, לא יוכל.

אסף מאיר: הגעת ללב ליבו של הכשל שקיים בתכנון.

אמנון כהן: לאדם היתה מכסה במשך 40 שנה.

אמנון כהן: הוא כבר זקן שבע-ימים ולא רוצה לעסוק יותר בלולים.

אמנון כהן: אם אתה משאיר לו אופציה, שתמיד יוכל למכור את המכסה, אז בוודאי ימכור כל הזמן את המכסה שלו.

אמנון כהן: האם מידי כמה שנים נעשית בדיקה?

אמנון כהן: אם מוצאים מי שכבר 10 שנים מוכר את המכסה, כי הוא כבר מבוגר ולא יכול לעבוד בזה פיזית, ועוסק רק במכירת המכסה, הגיע הזמן אחרי כמה שנים להגיד: עצור, כבר כמה שנים אתה לא מתעסק בזה, המכסה חוזרת לקופה הראשית ותיעשה חלוקה מחדש לצעירים שעושים עבודה טובה עם טכנולוגיה חדשה.

תומס מנור: יש לו ילדים.

אמנון כהן: אני לא מדבר על דור ההמשך.

אמנון כהן: למגדל מסוים אין ילדים, או שילדיו עוסקים בהיי-טק או נסעו לחוץ-לארץ.

תומס מנור: בדרך כלל נשאר אחד מבני המשפחה כמגדל.

תומס מנור: אם קורה מה שתיארת, בסופו של דבר האיש בדרך כלל מוכר את המכסה לבעל מכסה אחרת.

תומס מנור: מוכרים פעם אחת, לא מדי שנה.

שלום שמחון: זה כמו מספר למונית.

אמנון כהן: זה לא אותו דבר.

אמנון כהן: מספר למונית אתה קונה.

אמנון כהן: פה לא קנית כלום.

שלום שמחון: יש כאלה שקנו מכסה.

איציק בן דוד: בשנים האחרונות, על-פי החלטות הממשלה, מגדלים בקו העימות בצפון הארץ קנו מכסות הטלה בתמיכה ממשלתית.

איציק בן דוד: יש מגדלים שקנו מכסות גם במרכז הארץ ובאזורים אחרים.

איציק בן דוד: למועצה לענף הלול יש נתונים על מגדלים שקנו מכסות והגדילו את הזכאות שלהם לייצר.

איציק בן דוד: אבל מכסה ניתן למכור רק פעם אחת.

איציק בן דוד: מכסה היא מעין נכס שהמדינה נתנה למגדל בזמנו, זכות לייצר ביצים.

אמנון כהן: המדינה נתנה או מכרה?

איציק בן דוד: במקור היא נתנה, לא מכרה.

לאה ורון: באיזה סכום נמכרת מכסה?

שלום שמחון: מכסה של חצי מיליון ביצים עולה קרוב ל-400 אלף שקלים.

איציק בן דוד: 70 אגורות לביצה.

אמנון כהן: האם נעשית בדיקה כלשהי?

אפרת ורד: אפשר תמיד לשקול לעשות בדיקה.

אמנון כהן: לא שאלתי אם אפשר, אלא אם נעשית בדיקה האם אכן דור ההמשך ממשיך או שכמה משקים כבר לא עוסקים בזה יותר ורק מוכרים את המכסה.

תומס מנור: אדם יכול למכור את המכסה שלו פעם אחת וזהו, ואז יש לו פנסיה של כ-400,000 שקל, וזה לא רע.

תומס מנור: האדם השקיע בזה 20, 30 או 40 שנים לפעמים.

תומס מנור: לא יכולים לקחת את זה ממנו.

אמנון כהן: תקנה 4 מאושרת.

אפרת ורד: תקנה 5 – מקום הגידול "(א) לא ייצר בעל מכסה את מכסתו מחוץ ללול הבסיס (להלן – לול חלופי), אלא אם כן התקיימו על התנאים האלה:

אפרת ורד: תקנה 5 – מקום הגידול "(א) לא ייצר בעל מכסה את מכסתו מחוץ ללול הבסיס (להלן – לול חלופי), אלא אם כן התקיימו על התנאים האלה: (2) הלול החלופי מצוי במשק של בעל מכסה אחר; (3) בעל המכסה מייצר את מלוא מכסתו בלול החלופי.

אפרת ורד: (ב) בעל מכסה שמייצר את מכסתו בלול חלופי, תקטן מכסתו בשנת התכנון ב-10 אחוזים, זולת אם הוא גידל בשנת 2005 את מלוא מכסתו בלול חלופי מכוח הסכם בכתב שנכרת לפני יום כ"ב בשבט התשס"ה (1 בפברואר 2005) והוא ממשיך לייצרה בשנת התכנון באותו לול חלופי.

אפרת ורד: "

שלום שמחון: בתקנת משנה 5(ב) אני מציע לקבוע "30 אחוזים".

אבשלום וילן: אני מציע לקבוע בתקנת משנה 5(ב) "15 אחוזים".

אתי בנדלר: מה עמדת הממשלה בעניין זה?

שלום שמחון: האם הממשלה תמשוך את התקנות אם הוועדה תקבע "20 אחוזים"?

שמואל לויט: לא נמשוך, אבל השר חתום על המכתב.

שמואל לויט: אני לא יכול לדבר בשם השר.

אפרת ורד: אני לא יכולה לדבר בשם השר.

לאה ורון: אני רוצה לשאול את מזכיר ארגון מגדלי העופות, האם אתם מייצגים גם מגדלים גדולים, כמו לסר וגליקסמן ואחרים, שפועלים בשותפות?

4414: בכל מקרה, תקנת משנה 5(ב) מתייחסת לעתיד, מהיום ואילך, ולא להסכמים שנחתמו בעבר.

4414: לכאורה לא צריכה להיות בעיה.

4414: זה איתות כיוון חד יותר, שיש לחזור לגדל בבית.

4414: אני לא מתנגד למה שמציע חבר הכנסת שמחון.

אמנון כהן: נציע "20 אחוזים".

אמנון כהן: גם אני מצטרף ליוזמה.

אמנון כהן: אם השר לא ירצה יש לו אופציות.

איציק בן דוד: הכוונה לאותת שאנחנו לא רוצים לעודד גידול משותף ברוכה.

איציק בן דוד: הייתי מציע ללכת בצורה מדורגת.

איציק בן דוד: אני מבין שרוצים להטיל סנקציה.

אמנון כהן: זה לא סנקציה.

אמנון כהן: זה לא "40 אחוזים" כפי שהציעו חברי ועדה אלא "20 אחוזים".

שלום שמחון: זה הפחתת 20% מהמכסה לגבי העתיד.

אתי בנדלר: זה לא לגבי העתיד בלבד.

שלום שמחון: אני מעדיף למחוק את פסקה 5(א)(2), למנוע אפשרות לגדל בלול חלופי.

אפרת ורד: צריך לעשות עבודת שטח, לבחון את זה.

אפרת ורד: אנחנו לא יודעים מי יושפע מכך.

שלום שמחון: זה יחול על העתיד.

אפרת ורד: הבעיה, שהעתיד זה 2007.

אתי בנדלר: הבעיה, שזה לא עתיד, כי יתכן שיש כבר הסכמים חתומים היום לגידול המכסה של 2006.

אתי בנדלר: הרי מתי מתחילה המכסה של 2006?

אתי בנדלר: אנחנו לפתחה כרגע, ויתכן שכבר נכרתו הסכמים לגבי הגידול השנה ואנשים לא ידעו על כך.

אתי בנדלר: זה החלק הבעייתי.

4414: זה לא בעיה, כי הם לא עדיין לא קיבלו את המכסה.

אתי בנדלר: אבל כולם ידעו שיקבלו את המכסה של השנה שעברה, כי כך היה נהוג לאורך שנים.

אמנון כהן: כדי לא להקשות, נשאיר את זה "10 אחוזים", ואנחנו מבקשים לקראת הדיונים הבאים בשנה הבאה לעשות בדיקה.

אמנון כהן: אנחנו אולי לא נהיה כאן, אבל מנהלת הוועדה והיועצת המשפטית של הוועדה יאירו את עיני הוועדה.

שלום שמחון: אני מבקש לקבוע 20 אחוזים לפחות.

אמנון כהן: אבל יש הסכמים שנעשו כבר.

אתי בנדלר: אפשר להוסיף מגבלה נוספת: "ובלבד שעד ליום ...

אתי בנדלר: לא נחתם הסכם".

שלום שמחון: עד ליום הפרסום ברשומות.

אתי בנדלר: למרות שתהיה בעיה לאכוף את זה, כי יחתמו הסכמים רטרואקטיביים.

אתי בנדלר: אנחנו מכירים את השיטות הללו.

אמנון כהן: אני לא רוצה להיתקל בבעיה כי נחתם הסכם ולא לקחו את זה בחשבון.

אסף מאיר: אני תומך בעמדה שהציג חבר הכנסת שמחון, מכיוון שהתקנה חלה מהיום והלאה.

אמנון כהן: אבל זה לא ברור.

אסף מאיר: צריך לוודא שזה מהיום והלאה.

4414: "הסכמים שייחתמו מ-1 בינואר 2006 ואילך".

לאה ורון: מדובר במכסות ל-2006.

אמנון כהן: אולי עשו את העסקה של 2006 באמצע שנת 2005.

אמנון כהן: לפיכך נאמר: "הסכמים שייחתמו מ-1 בינואר 2006".

אמנון כהן: מה שכבר נחתם – נחתם.

אפרת ורד: אני צריכה לבדוק את זה בשטח, אני לא יודעת.

אפרת ורד: אולי כדאי לעשות את זה רק ב-2007.

לאה ורון: לא הבנתי את ההצעה.

שלום שמחון: יש שמתחילים לגדל ב-1 בינואר, ויש שמתחילים לגדל ב-1 בפברואר, ב-1 במרס, באמצע מרס או באמצע אפריל וכן הלאה.

שלום שמחון: הוועדה בעצם נותנת עכשיו שבועיים כתמריץ לחתימת הסכמים.

שלום שמחון: מי שרוצה לחתום על הסכם נותרו לו שבועיים ימים.

שלום שמחון: זה רק יניע את המגדלים הגדולים לעשות הסכמים.

אפרת ורד: מה הפסול להשאיר את זה ל-2006 כפי שהצענו, לאור המועד בו אנחנו נמצאים?

אפרת ורד: אני לא יודעת מה יהיו ההשלכות.

אפרת ורד: הרי התקנות האלה הן על בסיס שנתי, אז תיעשה עבודה, ייבחן השטח.

שלום שמחון: למרות שאין לי שום אינטרס בעניין הזה לתת תמריץ למגדלים הגדולים, בפועל יושב-ראש הוועדה נתן תמריץ ענק למגדלים הגדולים.

שלום שמחון: הוא אמר להם: צאו לשטח ובמשך שבועיים תחתמו על הסכמים.

אפרת ורד: אני לא בטוחה שזה ריאלי.

אפרת ורד: בכל מקרה, אני צריכה לשאול את השר ולקבל את הסכמתו.

אמנון כהן: הוא יכול לחתום או לא לחתום.

אבשלום וילן: משרד האוצר הסכים לכך.

אפרת ורד: אבל משרד האוצר לא מוסמך על-פי התקנות.

אתי בנדלר: לא הבנתי מה הוסכם.

אמנון כהן: "בעל מכסה שמייצר את מכסתו בלול חלופי תקטן מכסתו בשנת התכנון ב-20 אחוזים, זולת אם נכרתו הסכמים בכתב עד 1 בינואר 2006".

אתי בנדלר: זה בכל אחד משני המקרים.

שלום שמחון: אלא אם כן נחתם הסכם עד 31 בדצמבר 2005.

אתי בנדלר: אם הוא גידל את המכסה שלו בשנת 2005 – הוא פטור; ואם הוא חתם עד סוף שנת 2005 על הסכם לגידול המכסה שלו בשנת 2006 – הוא פטור.

אתי בנדלר: אלה מקרים חלופיים.

אתי בנדלר: אבל אז אתם נותנים הקלה.

אתי בנדלר: שימו לב מה קורה כאן.

אתי בנדלר: יתכן שעכשיו ישמע על כך מישהו.

אתי בנדלר: הוא לא גידל את המכסה שלו ב-2005 בלול חלופי.

אתי בנדלר: הוא שומע עכשיו ומייד ירוץ ויחתום על הסכם.

אתי בנדלר: לגביו צריך להשאיר הפחתת מכסה ב-10%.

4414: הפחתת 10% מהמכסה מופיעה בתקנות של 2005.

4414: בכל מקרה אם ירצה עכשיו לעשות הסכם חלה עליו הפחתה של 10% מהמכסה, כפי שנקבע בתקנות של 2005.

4414: עכשיו אנחנו הולכים לחדד את העניין לקראת 2006.

איציק בן דוד: לא לחדד.

איציק בן דוד: להעתיק את זה ל-2006.

אמנון כהן: אבל עם "20 אחוזים".

איציק בן דוד: עמדת השר היא "10 אחוזים".

אמנון כהן: אנחנו לא עובדים אצל השר, עם כל הכבוד.

אתי בנדלר: זה יהיה או-או?

אתי בנדלר: בכל אחד מן המקרים האלה הוא יהיה פטור מהפחתה של 20 אחוזים?

אמנון כהן: מי שחתם כבר על הסכם יהיה פטור.

אתי בנדלר: זה יהיה: הפחתה של 20 אחוזים, אלא אם כן גידל בשנת 2005 את מלוא מכסתו או - - -

אפרת ורד: אפשר לאמץ את הנוסח שהיה ב-2005, אז לראשונה דובר על הפחתת 10 אחוזים מהמכסה.

אסף מאיר: השאלה של גברת אתי בנדלר במקום, כי צריך להבהיר שאם מחר בבוקר אין לו הסכם אבל ב-2005 הוא גידל 10 מיליון ביצים, שזה 20 מכסות, זה לא נעלם.

לאה ורון: זה או-או.

לאה ורון: זה לא תנאים מצטברים.

תומס מנור: לדעתי אתם מסבכים את העניין באופן מונומנטלי.

תומס מנור: אף אחד לא יוכל לבדוק את זה או להשתלט על זה.

תומס מנור: על הוועדה לדעת שבהסכמים כותבים איזה תאריך שרוצים.

אתי בנדלר: מכך אני חוששת.

תומס מנור: אפשר להכניס סעיפים מתוחכמים מאוד, אבל לא יוכלו לאכוף את זה.

לאה ורון: בפרט שאנחנו מצוּים ב-19 בדצמבר 2005.

תומס מנור: אחד מהשניים, או להשאיר "10 אחוזים", או לקבוע אחוז גבוה יותר ולהתמודד אתו.

אסף מאיר: גם "10 אחוזים" זה לפי תאריך, זו אותה בעיה.

אמנון כהן: מי שכותב תאריכים פיקטיביים – זה בעיה שלו.

אמנון כהן: אנחנו צריכים להגדיר מה אנחנו רוצים.

אמנון כהן: אני מבקש להכניס בנוסח את מה שהגדרנו.

אמנון כהן: יש שתי חלופות: אם נחתם כבר הסכם עד סוף שנת 2005 – חל פטור; אם נחתם הסכם החל ב-1 בינואר 2006 – יש הפחתה של 20 אחוזים מהמכסה.

איציק בן דוד: עו"ד תומס מנור אמר שאולי יחתמו על כל מיני הסכמים פיקטיביים וישנו את התאריכים.

4414: מי שרוצה לרמות – ירמה גם כך.

לאה ורון: בוודאי אפשר גם לגדל ולהעביר את התשלומים באופן שלא ניכר ולא ידוע.

אמנון כהן: אנחנו מאשרים את תקנה 5.

אפרת ורד: תקנה 6 – תוספות חד-פעמיות "(א) נוסף למכסה לפי תקנה 4, תקבע ועדת המכסות לכל בעל מכסה שלא נקבעה לו מכסה חד-פעמית מכוח תקנה 6(א) לכללי 2005, תוספת חד-פעמית לייצור ביצי מאכל לשיווק בשנת התכנון, בשיעור מהמכסה האישית שנקבעה לו, כמפורט בתוספת לצד גיל הלהקות שהוא מחזיק בשנת התכנון לפי מועד בקיעתן.

אפרת ורד: (ב) בעל מכסה רשאי להודיע למועצה, בתוך 30 ימים מיום פרסום תקנות אלה, כי הוא מוותר על תוספת המכסה לפי תקנת משנה (א).

אפרת ורד: (ג) בעל מכסה שנקבעה לו תוספת מכסה חד-פעמית מכוח תקנה 6(א) לכללי 2005, תוקטן המכסה שתיקבע לו לפי תקנה 4, בשיעור התוספת האמורה.

אפרת ורד: "

אמנון כהן: יש למישהו הערה?

אמנון כהן: אם לא, תקנה 6 מאושרת.

אפרת ורד: תקנה 7 – פניה לקביעת מכסות אישיות "(א) מי שזכאי למכסה אישית לפי תקנה 4 והוא לא קיבל על כך הודעה עד תום 30 ימים מיום פרסום תקנות אלה, רשאי לפנות עד תום 60 ימים מיום הפרסום האמור לוועדת המכסות בבקשה לקביעת מכסתו.

אפרת ורד: (ב) ועדת המכסות רשאית, מנימוקים מיוחדים שיירשמו, לדון בבקשות שהוגשו לה לאחר המועד האמור.

אפרת ורד: "

אמנון כהן: יש הערות?

אמנון כהן: אם לא, תקנה 7 מאושרת.

אפרת ורד: תקנה 8 – מכסת עופות להטלה "(א) המועצה תקבע לכל בעל מכסה, בתחילת שנת התכנון וכן מזמן לזמן במהלכה, מכסת עופות להטלה לייצור מכסתו, על-פי מפתחות אחידים שתקבע, בשים לב לגיל הלהקה שהוא מחזיק ותקופת גידולה.

אפרת ורד: (ב) בעל מכסה לא יחזיק עופות להטלה בכמות העולה על מכסת העופות להטלה האחרונה שקבעה לו המועצה.

אפרת ורד: (ג) בעל מכסה שלפי קביעת המועצה מחזיק עופות להטלה בכמות עודפת על מכסת העופות להטלה שהיא קבעה לו, יעביר את הכמות העודפת לשחיטה, באופן שתורה המועצה.

אפרת ורד: "

אמנון כהן: יש הערות?

אמנון כהן: תקנה 8 מאושרת.

אפרת ורד: תקנה 9 – גידול מטילות ופרגיות "(א) המועצה תנפיק לכל בעל מכסה תעודת מגדל שתפורט בה מכסת העופות שנקבעה לו לייצור מכסתו.

אפרת ורד: (ב) קבלן מורשה וכל אדם אחר העוסק בשיווק אפרוחות להטלה לא ישווק אפרוחות אלא למגדל שהציג לפניו את תעודת המגדל שלו או למגדל פרגיות אשר הציג בפניו תעודות שמסרו לו המגדלים שבעבורם הוא יגדל את הפרגיות; כמות האפרוחות שתשווק כאמור לא תעלה על הכמות הרשומה בתעודה או בתעודות שהוצגו לפני המשווק, לפי הענין.

אפרת ורד: (ג) לא יחזיק אדם מטילות אלא אם כן בידיו תעודת מגדל, ובהתאמה לכמות הרשומה בה.

אפרת ורד: (ד) לא יחזיק מגדל פרגיות, אלא אם כן הוא קיבל את האפרוחות שמהן גידל אותן מקבלן מורשה, בעל מדגרה או אדם אחר העוסק בשיווק אפרוחות להטלה, כנגד הצגתה של תעודת מגדל שמסר לו בעל מכסה, או באישור בכתב שמסרה לו המועצה, ובהתאם לכמויות הנקובות בתעודה או באישור כאמור.

אפרת ורד: (ה) לא ישווק מגדל פרגיות אלא למגדל שהציג לפניו שניים אלה: (1) תעודת המגדל שלו ובהתאמה לכמות הרשומה בה; (2) אישור בכתב של המועצה ולפיו העביר המגדל לשחיטה את המטילות שאותן פרגיות מיועדות להחליף.

אפרת ורד: "

אמנון כהן: יש הערות?

אמנון כהן: תקנה 9 מאושרת.

אפרת ורד: תקנה 10 – שמירת דינים "אין בתקנות אלה כדי לגרוע מכוחו של דין אחר.

אפרת ורד: "

אמנון כהן: יש הערות לתקנה 10?

אמנון כהן: אם לא, תקנה 10 מאושרת.

אבשלום וילן: אין לי הערות, אני בעד לאשר.

אמנון כהן: הוועדה עיינה בתוספת.

אמנון כהן: אנחנו מעמידים להצבעה את תקנות המועצה לענף הלול (כללים בדבר מכסות לייצור ביצי מאכל לשיווק בשנת 2006), התשס"ו-2005, עם התיקון שהכנסנו.

שלום שמחון: אני מבקש להציע, אם תגלה ששר החקלאות מתנגד באופן נחרץ לקבוע "20 אחוזים", כדי שזה לא יעכב את התקנות תהיה אפשרות לחזור ל-"10 אחוזים".

אמנון כהן: אם נגיד כך, הוא יתנגד.

אמנון כהן: או שאנחנו עובדים או שאנחנו לא עובדים.

שלום שמחון: בסדר.

אמנון כהן: הצבעה בעד תקנות המועצה לענף הלול (כללים בדבר מכסות לייצור ביצי מאכל לשיווק בשנת 2006), התשס"ו-2005, עם התיקון שהוכנס – 3 נגד – אין נמנעים – אין התקנות נתקבלו.

אמנון כהן: התקנות אושרו פה אחד.

אמנון כהן: (הישיבה נפסקה ב-14:10 ונתחדשה ב-14:30)

אמנון כהן: אני מחדש את הישיבה.

אמנון כהן: כדי שלא תהיינה אי-הבנות, אני מבקש להבהיר, כי בתקנת משנה 5(ב), ה-"10 אחוזים" יתייחסו לשנת 2005, ואילו "20 אחוזים" יתייחסו רק לגבי שנת 2006 ואילך, רק למי שלא חתם על הסכם עד מועד 31 בדצמבר 2005.

אמנון כהן: תודה רבה.

אמנון כהן: הישיבה נעולה.